**JELGAVAS PILSĒTAS PAŠVALDĪBAS 2014.GADA 27.MARTA SAISTOŠO NOTEIKUMU NR.14-9 „GROZĪJUMI JELGAVAS PILSĒTAS PAŠVALDĪBAS 2013.GADA 19.DECEMBRA SAISTOŠAJOS NOTEIKUMOS NR.13-57 „REKLĀMAS UN REKLĀMAS OBJEKTU IZVIETOŠANA PUBLISKĀS VIETĀS VAI VIETĀS, KAS VĒRSTAS PRET PUBLISKU VIETU, JELGAVAS PILSĒTĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Jelgavas pilsētas dome 2013.gada 19.decembrī apstiprināja Jelgavas pilsētas pašvaldības saistošos noteikumus Nr.13-57 „Reklāmas un reklāmas objektu izvietošana publiskās vietās vai vietās, kas vērstas pret publisku vietu, Jelgavas pilsētā” (turpmāk – noteikumi).Noteikumos ir nepieciešams precīzi noteikt personu, kura maksā pašvaldības nodevu par reklāmas un reklāmas objekta izvietošanu un noteikt Jelgavas pilsētā vienotu stilu reklāmas objektiem, kuru augstums nepārsniedz 2,5m. Noteikumi ietvers arī prasības reklāmas objektiem, kuru augstums pārsniedz 2,5m un prasības to uzstādīšanai atbilstoši normatīvo aktu prasībām. |
| 2. Īss projekta satura izklāsts | Noteikumi precizē pašvaldības nodevas samaksas subjektu, nosaka prasības reklāmas objektu vizuālajam izskatam un nosaka reklāmas objekta izmērus. |
| 3. Normatīvā akta projekta būtība | Noteikumi precizē pašvaldības nodevas samaksas subjektu, nosaka prasības reklāmas objektu vizuālajam izskatam un nosaka reklāmas objekta izmērus. |
| 4. Informācija par plānoto projekta ietekmi uz budžetu | Nav ietekmes. |
| 5. Normatīvā akta ietekme uz sabiedrību | Saistošie noteikumi attiecas uz personām, kuras izvieto reklāmas un reklāmas objektus publiskās vietās vai vietās, kas vērstas pret publisku vietu Jelgavas pilsētā. |
| 6. Informācija par administratīvajām procedūrām | Saistošo noteikumu izpildi nodrošinās Jelgavas pilsētas pašvaldība. |
| 7. Informācija par konsultācijām ar sabiedrības pārstāvjiem | Konsultācijas ar sabiedrības pārstāvjiem netika veiktas.  |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), vietējā laikrakstā „Jelgavas Vēstnesis” un Jelgavas pilsētas mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētāja vietniece R.Vectirāne